*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*210. számú előterjesztés*

Bátaszék Város Önkormányzat Képviselő-testületének 2020. november 4-én

16,00 órakor megtartandó ülésére

a Tájház felújítását végző kivitelező kiválasztása

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2020.11.02.  KOIS Bizottság: 2020.11.02. |

# *Tisztelt Képviselő-testület!*

Bátaszék Város Önkormányzat Képviselő-testületének 186/2020.(VII.14.) önkormányzati határozatában foglaltaknak megfelelően a Tájház felújítására vonatkozó támogatási kérelem benyújtásra került.

A Támogatói döntés alapján a megítélt támogatás összege 20.000.000,-Ft.

A támogatási szerződés alapján a projekt fizikai befejezése 2021.06.30.

A megvalósítás időtartama igen rövid, ezért meg is kezdtük a Projekt megvalósítását azzal, hogy a kivitelezési tevékenységek elvégzésére ajánlatok kerültek bekérésre.

**I.**

Ajánlattételre szóló felhívás került kiküldésre három vállalkozónak, melynek tárgya:

„Bátaszék, Szabadság utca 24. szám alatti Tájház felújítása” című projekt kivitelezési munkái.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

1. Az ajánlattevő neve: ANTAL – TETŐ Építőipari Kft.

7161 Cikó Arany János u.4/a.

Ajánlati ár: 30.872.269,-Ft + 8.335.513,-Ft Áfa

Összesen: 39.207.782,- Ft

2. Az ajánlattevő neve: PRO-PRIMER Kft.

7100 Szekszárd, Mikes u. 24.

Ajánlati ár: 31.490.179,-Ft + 8.502.348,-Ft Áfa

Összesen: 39.992.527,- Ft

3. Az ajánlattevő neve: PSN Építőipari Kft.

7100 Szekszárd, Rákóczi Ferenc utca 23-25.

Ajánlati ár: 29.688.074,-Ft + 8.015.780,-Ft Áfa

Összesen: 37.703.854,-Ft

A legalacsonyabb ajánlati árat a PSN Építőipari Kft. (7100 Szekszárd, Rákóczi Ferenc utca 23-25.) adta bruttó 37.703.854,-Ft összeggel.

A Képviselő-testület 186/2020.(VII.14.) önkormányzati határozatában foglaltak alapján a saját forrás rendelkezésre áll az önkormányzat 2021. évi költségvetése terhére.

**II.**

A kivitelezési munka építési engedéllyel rendelkezik, így műszaki ellenőr alkalmazása szükséges.

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedése a Bátaszék Város Önkormányzata Beszerzései Lebonyolításának Szabályzata II. fejezet 1. b) bekezdése értelmében nettó 500 000 forint beszerzési értékét meg nem haladó beszerzések esetén nincs szükség három árajánlat bekérésére.

Fentiek alapján egy árajánlatot kértünk be, melynek tárgya:

A TLA/NEPI2020/301418 azonosítószámú „Tájház felújítása” megnevezésű projekt kivitelezési munkálatai során műszaki ellenőr tevékenység folytatása.

Tiringer Építőipari Kft. 7140 Bátaszék, Garay J. u. 8.

375.000,- Ft+ 0% Áfa ( Ft) összesen: 375.000,- Ft

A műszaki ellenőr díját nem lehet elszámolni a kivitelezéssel kapcsolatos pályázatban.

Javasoljuk az árajánlat elfogadását.

A fentiek alapján javasoljuk a határozati javaslatok elfogadását.

***1.sz H a t á r o z a t i j a v a s l a t :***

**„Bátaszék, Szabadság utca 24. szám alatti Tájház felújítása” elnevezésű pályázathoz kivitelezési tevékenységre vállalkozó kiválasztására**

Bátaszék Város Önkormányzatának Képviselő-testülete;

1. a kivitelezési tevékenység elvégzésével a legalacsonyabb ajánlati árat tevő PSN Építőipari Kft.-t (7100 Szekszárd, Rákóczi Ferenc utca 23-25.) bízza meg,
2. a feladat ellátásához szükséges bruttó 37.703.854,- Ft vállalkozói díj kifizetését

ba) 20.000.000,-Ft összeggel az önkormányzat 2020. évi költségvetésében tervezett TLA/NEPI2020/301418 számú projekt támogatás terhére a dologi kiadások keret megemelésével

bb) 17.703.854,-Ft összeggel az önkormányzat 2021. évi költségvetése terhére biztosítja,

1. felhatalmazza a város polgármesterét a feladat ellátására vonatkozó szerződés aláírására.

*Határidő:* 2020.november 30.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: PSN Építőipari Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz H a t á r o z a t i j a v a s l a t :***

**„Bátaszék, Szabadság utca 24. szám alatti Tájház felújítása” elnevezésű pályázathoz műszaki ellenőri tevékenységre vállalkozó megbízására**

Bátaszék Város Önkormányzatának Képviselő-testülete;

1. a műszaki ellenőri feladatok elvégzésével a Tiringer Építőipari Kft.-t (7140 Bátaszék, Garay J. u. 8) bízza meg,
2. a feladat ellátásához szükséges bruttó 375.000,- Ft vállalkozói díj kifizetését az önkormányzat 2021. évi költségvetésének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2020.november 30.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Tiringer Építőipari Kft.

Bátaszéki KÖH városüz. iroda

Bátaszéki KÖH pénzügyi iroda

irattár